מול מי התקיים ראיון ההמשך בחברה?
אחד המייסדים
אז בואו נחזור לאותו ראיון. חברה גדולה שכולנו מכירים. עברתי ראיון ראשון מוצלח ומשעשע בו זמנית. לאחריו זומנתי לראיון המשך עם אחד המייסדים. וואו חשבתי לעצמי, איך זה בכלל הגיוני? נציגת חברת ההשמה לא ידעה לתת לי פרטים, אף אחד שעבר דרכה לא הגיע לשלב הזה מסתבר. אז הגעתי לראיון עם המון כבוד לאדם מולי ומפה זה רק התדרדר. שלב תיאור החברה הסתכם בכמה משפטים שהרי כבר התראיינתי אליהם בעבר ואני כבר צריכה לדעת. הוא הסביר שחשוב לו לשמור על צביון החברה. רציתי להגיד משהו שיביע הערכה אבל כבר פה התברר לי שזה ראיון מסוג שונה… פחות דיאלוג, פחות שאלות ותשובות ויותר תחושה של זהירות, מ"כית טירונות מולך, תדברי בהינתן הרשות ורק אם פנו אלייך. תוך דקות ספורות הגענו לשלב השאלות. בעודו עומד עם הגב אליי ומתאר את הבעיה שעלי לפתור, עשיתי את הטעות הראשונה. ניסיתי להשחיל משפט תיאום ציפיות לגבי הרקע המקצועי שלי. התשובה הגיעה עוד לפני שסיימתי את המשפט. לא מעניין אותי מה עשית עד היום! קיבלת רשימת נושאים ללמוד ואת צריכה לדעת לענות.
ראיון ההמשך בחברה התקיים מול אחד המייסדים.